Laboratorijski miš
Laboratorijski mišili lab miš jest mali sisar iz reda glodara, koji se uzgaja i koristi za naučna istraživanja. Laboratorijski miševi su obično iz vrste Mus musculus. Oni su najčešće korišteni model istraživanja sisara i koriste se za istraživanja u genetici, psihologiji, medicini i drugim naučnim disciplinama. Miševi pripadaju kladusu Euarchontoglires, koji uključuje i ljude. Ova bliska veza, povezana visoka homologija s ljudima, njihova lahkoća održavanja i rukovanja i visoka stopa reprodukcije, čine miševe posebno pogodnim modelima za istraživanje orijentirano na čovjeka. Sekvenciran je njegov genom i mnogi mišji geni imaju ljudske homologe. Ostale vrste miševa koje se ponekad koriste u laboratorijskim istraživanjima uključuju dvije američke vrste, bijelonogi miš (Peromyscus leucopus) i sjevernoamerički jelenski miš (Peromyscus maniculatus).